ai4bharat/Pralekha huggingface dataset:
वित्त मंत्रालय
डीजीजीआई गुरुग्राम यूनिट ने इनपुट टैक्स क्रेडिट धोखाधड़ी मामले में दो और लोगों को गिरफ्तार किया
वस्तु एवं सेवा कर  खुफिया महानिदेशालय की गुरुग्राम क्षेत्रीय इकाई, हरियाणा ने 176 करोड़ रुपये के फर्जी इनपुट टैक्स क्रेडिट धोखाधड़ी मामले का भंडाफोड़ किया हैं जिसमें इन बिलों को श्री संजय गोयल मालिक मेसर्स रेडामेंसी वर्ल्ड और श्री दीपक शर्मा ने पेश किया था। दीपक शर्मा ऐसी आठ कंपनियों के वास्तव में नियंत्रक हैं जो अस्तित्व में ही नहीं थी। इस मामले में क्षेत्रीय इकाई ने संजय गोयल और दीपक शर्मा को पहले ही गिरफ्तार कर लिया है। इस मामले की जांच के दौरान दो और प्रमुख व्यक्तियों श्री मनीष मोदी और श्री गौरव अग्रवाल का नाम भी उभर कर सामने आया है। इस मामले की विस्तृत जानकारी के आधार पर क्षेत्रीय इकाई ने श्री मनीष मोदी, चार्टर्ड अकाउंटेंट निवासी पीतमपुरा, नई दिल्ली को फर्जी फर्म रैकेट चलाने तथा फर्जी इनपुट टैक्स क्रेडिट बिल मामले में गिरफ्तार किया गया है जिसमें वस्तुओं और सेवाओं की वास्तव में आपूर्ति ही नहीं हुई थी। यह भी पाया गया है कि श्री मनीष मोदी फर्जी फर्मों मेसर्स निवारण एंटरप्राइजेज और मेसर्स पंचवटी एंटरप्राइजेज का प्रबंधन/नियंत्रण कर रहे थे और इनके आधार पर मनीष ने 36 करोड़ रुपये के फर्जी आईटीसी बिल पेश किए। मनीष मोदी के पास से कुछ आपत्तिजनक साक्ष्य भी पाए गए हैं जो यह दर्शाते हैं कि इस तरह की ही अन्य फर्मों को वह नियंत्रित करते थे। इस मामले की जांच की जा रही है।
श्री गौरव अग्रवाल, सहयोगी मेसर्स अग्रवाल एंड कंपनी  का नाम भी आईटीसी धोखाधड़ी रैकेट मामले में सामने आया है। गौरव अग्रवाल ने धोखाधड़ी करते हुए 15 करोड़ रुपये के फर्जी आईटीसी बिल  पेश किए हैं और इन आरोपों के चलते गौरव अग्रवाल को भी गिरफ्तार किया गया है। तद्नुसार श्री मनीष मोदी और श्री गौरव अग्रवाल को 23.08.2021 को गिरफ्तार किया गया और ड्यूटी मेट्रोपोलिटन मजिस्ट्रेट दिल्ली के समक्ष पेश किया गया जिन्होंने दोनों को 14 दिनों की न्यायिक हिरासत में भेजने का आदेश दिया। दोनों व्यक्तियों की ओर से 36 करोड़ रुपये और 15 करोड़ रुपये से अधिक आईटीसी बिल धोखाधड़ी करते हुए पेश किए गए थे। मामले की विस्तृत जांच जारी है।
कृषि एवं किसान कल्याण मंत्रालय
पिछले वर्ष की तुलना में खरीफ के कुल बुवाई रकबे में 8.5 प्रतिशत की वृद्धि हुई
सभी फसलों के बुवाई रकबे में उल्लेखनीय वृद्धि
खरीफ फसलों के अंतर्गत, कुल बुवाई रकबे में संतोषजनक वृद्धि हुई है। 14 अगस्त 2020 तक, खरीफ फसलों की कुल बुवाई 1015.58 लाख हेक्टेयर रकबे में की गई है, जबकि पिछले वर्ष की इसी अवधि में यह 935.70 लाख हेक्टेयर रकबे में की गई थी, इस प्रकार देश में इस वर्ष कुल बुवाई रकबे में पिछले वर्ष की तुलना में 8.54 प्रतिशत की वृद्धि दर्ज की गई है।
विभिन्न फसलों का बुवाई रकबा निम्न प्रकार है:
चावल: पिछले वर्ष की इसी अवधि के दौरान 308.51 लाख हेक्टेयर की तुलना में चावल की बुवाई लगभग 351.86 लाख हेक्टेयर रकबे में हुई है। इस प्रकार पिछले वर्ष की तुलना में 43.35 लाख हेक्टेयर रकबे को ज्यादा कवर किया गया है।
दलहन: पिछले वर्ष की इसी अवधि के दौरान 121.50 लाख हेक्टेयर की तुलना में दलहन की बुवाई लगभग 124.01 लाख हेक्टेयर रकबे में हुई है। इस प्रकार पिछले वर्ष की तुलना में 2.51 लाख हेक्टेयर रकबे को ज्यादा कवर किया गया है।
मोटे अनाज: पिछले वर्ष की इसी अवधि के दौरान 162.28 लाख हेक्टेयर की तुलना में मोटे अनाज की बुवाई लगभग 168.12 लाख हेक्टेयर रकबे में हुई है। इस प्रकार पिछले वर्ष की तुलना में 5.84 लाख हेक्टेयर रकबे को ज्यादा कवर किया गया है।
तिलहन: पिछले वर्ष की इसी अवधि के दौरान 163.57 लाख हेक्टेयर की तुलना में तिलहन की बुवाई लगभग 187.14 लाख हेक्टेयर रकबे में हुई है। इस प्रकार पिछले वर्ष की तुलना में 23.56 लाख हेक्टेयर रकबे को ज्यादा कवर किया गया है।
गन्ना: पिछले वर्ष की इसी अवधि के दौरान 51.40 लाख हेक्टेयर की तुलना में गन्ने की बुवाई लगभग 52.02 लाख हेक्टेयर रकबे में हुई है। इस प्रकार पिछले वर्ष की तुलना में 0.62 लाख हेक्टेयर क्षेत्र को ज्यादा कवर किया गया है।
जूट और मेस्ता: पिछले वर्ष की इसी अवधि के दौरान 6.85 लाख हेक्टेयर की तुलना में जूट और मेस्ता की बुवाई लगभग 6.96 लाख हेक्टेयर रकबे में हुई है। इस प्रकार पिछले वर्ष की तुलना में 0.11 लाख हेक्टेयर रकबे को ज्यादा कवर किया गया है।
कपास: पिछले वर्ष की इसी अवधि के दौरान 121.58 लाख हेक्टेयर की तुलना में कपास की बुवाई लगभग 125.48 लाख हेक्टेयर रकबे में हुई है। इस प्रकार पिछले वर्ष की तुलना में 3.90 लाख हेक्टेयर रकबे को ज्यादा कवर किया गया है।
केंद्रीय जल आयोग  के अनुसार, देश के विभिन्न हिस्सों में 123 जलाशयों में जल संग्रहण पिछले वर्ष की इसी अवधि की तुलना में 88 प्रतिशत है।
अधिक जानकारी के लिए यहां क्लिक करें
एमजी/एएम/एके/एसके
(Visitor Counter : 203
राष्ट्रपति सचिवालय
राष्ट्रपति ने शिक्षक दिवस की पूर्व संध्या पर शुभकामनाएं दीं
राष्ट्रपति ने शिक्षक दिवस की पूर्व संध्या पर देश भर के शिक्षकों को शुभकामनाएं दी हैं।
एक संदेश में राष्ट्रपति ने कहा, “महान शिक्षाविद्, दार्शनिक और भारत के पूर्व राष्ट्रपति डॉ. सर्वपल्ली राधाकृष्णन के जन्म दिवस के उपलक्ष्य में शिक्षक दिवस मनाया जाता है। शिक्षक दिवस के अवसर पर, मैं सभी शिक्षकों को बधाई और शुभकामनाएं देता हूं।
शिक्षक दिवस एक ऐसा अवसर है जब हम उन सभी शिक्षकों की समर्पित सेवाओं का सम्मान करते हैं, जो हमारे बच्चों के बौद्धिक और नैतिक विकास में अग्रणी भूमिका निभाते हैं। भारतीय परंपरा में शिक्षकों को देवतुल्य माना जाता है।
कोविड-19 वैश्विक महामारी के दौरान, शिक्षकों की कार्यशैली में भी बड़ा बदलाव आया है। लॉकडाउन के दौरान, हमारे शिक्षकों ने शिक्षा के ऑनलाइन माध्यम से जुड़ी हर चुनौती को स्वीकार किया है। उन्होंने विद्यार्थियों की निर्बाध शिक्षा को संभव बनाने के लिए प्रभावी कदम उठाए हैं।
इस अवसर पर, हम सब मिलकर एक सुदृढ़ और समृद्ध राष्ट्र के निर्माण में अपना अमूल्य योगदान देने वाले संपूर्ण शिक्षक समुदाय के प्रति कृतज्ञता व्यक्त करें।”
प्रधानमंत्री कार्यालय
प्रधानमंत्री ने डोनी पोलो हवाई अड्डे के समावेश के साथ अरुणाचल प्रदेश में पर्यटन को बढ़ावा देने की कल्पना की है
प्रधानमंत्री श्री नरेन्द्र मोदी ने ईटानगर स्थित डोनी पोलो हवाई अड्डे के समावेश के साथ अरुणाचल प्रदेश में पर्यटन क्षेत्र को बढ़ावा देने की कल्पना की है। प्रधानमंत्री ने अरुणाचल प्रदेश के मुख्यमंत्री श्री पेमा खांडू द्वारा साझा किए गए एक वीडियो में दिखाए गए मनोरम दृश्यों की सराहना भी की।
अरुणाचल प्रदेश के मुख्यमंत्री श्री पेमा खांडू के एक ट्वीट को उद्धृत करते हुए, प्रधानमंत्री ने कहा;
“बेहद मनोरम दृश्य! और, नए हवाई अड्डे एवं उड़ानों के समावेश से अधिक संख्या में लोग आसानी से अरुणाचल प्रदेश की यात्रा कर सकेंगे और वहां के गर्मजोशी भरे आतिथ्य का आनंद ले सकेंगे।”
प्रधानमंत्री कार्यालय
प्रधानमंत्री बैंकॉक में पूर्वी एशिया और आरसीईपी शिखर सम्मेलन में हिस्सा लेंगे
(प्रधानमंत्री श्री नरेन्द्र मोदी आज बैंकॉक में पूर्वी एशिया और आरसीईपी शिखर सम्मेलन में हिस्सा लेंगे। इसके अलावा, आज रात दिल्ली रवाना होने से पहले वे बैंकॉक में जापान के प्रधानमंत्री शिंजो एबे, वियतनाम के प्रधानमंत्री न्गुयेन जुआन फुक और आस्ट्रेलिया के प्रधानमंत्री स्कॉट मोरिशन के साथ बैठक भी करेंगे।
प्रधानमंत्री क्षेत्रीय व्यापक आर्थिक साझेदारी अथवा आरसीईपी में भारत की वार्ताओं का संचालन करेंगे। आरसीईपी एक व्यापक मुक्त व्यापार समझौता है, जिस पर आसियान के 10 सदस्य देशों और आसियान के मुक्त व्यापार समझौते के साझेदारों – आस्ट्रेलिया, चीन, भारत, जापान, कोरिया और न्यूजीलैंड के बीच वार्ता की जा रही है।
प्रधानमंत्री श्री नरेन्द्र मोदी इस पूर्वाग्रह को दूर करेंगे कि भारत आरसीईपी व्यापार समझौते में शामिल होने के प्रति इच्छुक नहीं है। बैंकॉक पोस्ट को एक विस्तृत साक्षात्कार में उन्होंने कहा कि मौजूदा आरसीईपी वार्ताओं के व्यापक और संतुलित परिणामों के लिए भारत निरंतर समर्पित है, किंतु भारत इसका सुखद परिणाम चाहेगा।
उन्होंने कहा कि अस्थिर व्यापर घाटों के बारे में भारत की चिंताओं का समाधान करना महत्वपूर्ण है।
प्रधानमंत्री ने कहा कि सभी पक्षों के लिए लाभदायक आरसीईपी से भारत के साथ-साथ वार्ता के सभी साझेदार देशों का हितसाधन संभव होगा।
आरसीईपी वार्ताएं 2012 में कम्बोडिया में शुरू हुई, जिसमें जिंसों एवं सेवाओं का व्यापार, निवेश, बाजार पहुंच, आर्थिक सहयोग, बौद्धिक संपदा एवं ई-कॉमर्स शामिल हैं।
संचार एवं सूचना प्रौद्योगिकी मंत्रालय
केन्द्रीय मंत्रिमंडल ने बीएसएनल और एमटीएनएल में नई जान डालने की योजना और दोनों के विलय को सैद्धांतिक मंजूरी दी
दूरसंचार पीएसई को 4जी स्पैक्ट्रम आवंटित किया जाएगा
20,000 करोड़ रुपये से अधिक धनराशि डालने के माध्यम से वित्त पोषण
15,000 करोड़ रुपये के दीर्घकालिक बॉन्ड के लिए सॉव्रन गारंटी
आकर्षक वीआरएस की लागत केन्द्र सरकार वहन करेगी
केन्द्रीय मंत्रिमंडल ने आज 4जी सेवाओंके लिए स्पैक्ट्रम के प्रशासनिक आवंटन, सॉव्रन गारंटी सहित बॉन्ड्स जारी करनेके माध्यम से ऋण अदायगी की नई रूपरेखा बनाने, कर्मचारी लागत में कमी और परिसंपत्तियों के मुद्रीकरण के माध्यम से बीएसएनएल एवंएमटीएनएल में नई जान डालने तथा बीएसएनएल और एमटीएनएल के विलय के प्रस्ताव को सैद्धांतिक मंजूरी प्रदान की।
मंत्रिमंडल द्वारा निम्नलिखित को मंजूरी प्रदान की गईः-
- बीएसएनएल और एमटीएनएल को 4जी सेवाओं के लिए स्पैक्ट्रम का प्रशासनिक आवंटन, ताकि ये पीएसयू ब्रॉडबैंड और अन्य डाटा सेवाएं प्रदान करने में सक्षम हो सके। उक्त स्पैक्ट्रम का वित्त पोषण भारत सरकार द्वारा इन पीएसयू में 20,140 करोड़ रुपये मूल्य की पूंजी डालकर किया जाएगा, इसके अलावा इस स्पैक्ट्रम मूल्य के लिए जीएसटी के तौर पर 3,674 करोड़ रुपये की राशि का वहन भी भारत सरकार द्वारा बजटीय संसाधनों के माध्यम से किया जाएगा। इस स्पैक्ट्रम आवंटन का उपयोग करते हुए, बीएसएनएल और एमटीएनएल 4जी सेवाएं उपलब्ध कराने, बाजार में प्रतिस्पर्धा करने तथा अपने विशाल नेटवर्क का उपयोग करते हुए ग्रामीण क्षेत्रों सहित देश भर में हाई स्पीड डाटा उपलब्ध कराने में समर्थ हो सकेंगे।
- बीएसएनएल और एमटीएनएल 15,000 करोड़ रुपये के दीर्घकालिक बॉन्ड्स भी जारी करेंगे, जिसके लिए सॉव्रन गारंटी भारत सरकार द्वारा उपलब्ध कराई जाएगी। उपरोक्त संसाधनों के साथ बीएसएनएल और एमटीएनएल अपने मौजूदा कर्ज की अदायगी की नए सिरे से रूपरेखा तैयार करेंगे तथा सीएपीईएक्स, ओपीईएक्स तथा अन्य आवश्यकताओं की भी आंशिक पूर्ति करेंगे।
- बीएसएनएल और एमटीएनएल आकर्षक स्वैच्छिक सेवानिवृत्ति योजना  के जरिए 50 साल और उससे अधिक आयु के अपने कर्मचारियों के लिए स्वैच्छिक सेवानिवृत्ति की भी पेशकश करेंगे। जिसका वहन भारत सरकार द्वारा बजटीय सहायता से किया जाएगा। वीआरएस के अनुग्रह राशि संघटक के लिए 17,169 करोड़ रुपये की अतिरिक्त आवश्यकता होगी, भारत सरकार पेंशन, ग्रैच्युटी और रूपांतरण की लागत का वहन करेंगी।
- बीएसएनएल और एमटीएनएल अपनी परिसंपत्तियों का मुद्रीकरण करेंगे, ताकिऋण चुकाने, बॉन्ड्स की सर्विसिंग, नेटवर्क का उन्न्यन, विस्तार एवं परिचालन संबंधी धनराशि की आवश्यकताएं पूरी जा सके।
- बीएसएनएल और एमटीएनएल के विलय को सैद्धांतिक मंजूरी।
आशा है कि बीएसएनएल और एमटीएनएल में नई जान डालने वाली उक्त योजना के कार्यान्वयन से वे दोनों अपने सुदृढ़ दूरसंचार नेटवर्क के माध्यम से ग्रामीण और दूर-दराज के इलाकों सहित समूचे देश में विश्वसनीय और गुणवत्तापूर्ण सेवाएं उपलब्ध कराने में समर्थ हो सकेंगे।
नागरिक उड्डयन मंत्रालय
कैबिनेट ने भारत और स्विट्जरलैंड के बीच वायु सेवा समझौते में संशोधन के संधि-पत्र पर हस्ताक्षर के लिए मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय कैबिनेट ने स्विट्जरलैंड संघ परिषद और भारत सरकार के बीच वायु सेवा समझौते में संशोधन और स्विट्जरलैंड के साथ राजनयिक टिप्पणियों के आदान-प्रदान के लिए संधि-पत्र पर हस्ताक्षर के लिए मंजूरी दी है। इससे वायु सेवा समझौते में संशोधन अनुच्छेद 17 के तहत लागू होगा।
भारत और स्विट्जरलैंड के बीच वायु सेवा समझौते में संशोधन इसे नागरिक उड्डयन क्षेत्र में विकास के अनुरूप बनाएगा। इससे बेहतर और निर्बाध कनेक्टिविटी के लिए उपयुक्त वातावरण बनेगा और अधिक सुरक्षा सुनिश्चित करते हुए दोनों पक्षों की वायु सेवाओं के लिए वाणिज्यिक अवसर उपलब्ध होंगे।
वित्त मंत्रालय
शहरी अवसंरचना विकास निधि स्थापित की जाएगी
म्युनिसिपल बांड के लिए क्रेडिट योग्यता बेहतर बनाने के लिए शहरों को प्रोत्साहन
शहरों और कस्बों में सेप्टिक टैंकों के मल-कीचड़ को शतप्रतिशत मशीनी तरीकों से साफ करने में सक्षम बनाया जाएगा
केन्द्रीय वित्त एवं कॉरपोरेट कार्य मंत्री श्रीमती निर्मला सीतारमण ने आज 01 फरवरी, 2023 को संसद में केन्द्रीय बजट 2023-24 पेश करते हुए कहा कि राज्यों और शहरों को इस बात के लिए प्रोत्साहित किया जाएगा कि वे हमारे शहरों को ‘भविष्य के संधारणीय’ शहरों के रूपांतरित करने के लिए शहरी आयोजना सुधार और कार्रवाई करें। इसके लिए भूमि संसाधनों का कुशल उपयोग, शहरी अवसंरचना के लिए पर्याप्त संसाधनों का सृजन करना होगा, पारगमन-उन्मुखी विकास करना होगा, शहरी भूमि की उपलब्धता और वहनीयता बढ़ानी होगी और सभी के लिए अवसर प्रदान करने होंगे।
शहरी अवसंरचना विकास निधि
श्रीमती निर्मला सीतारमण ने कहा कि प्राथमिकता क्षेत्र उधारी न्यूनता के उपयोग के माध्यम से एक शहरी अवसंरचना विकास निधि  की स्थापना की जाएगी। इसका प्रबंधन राष्ट्रीय आवास बैंक द्वारा किया जाएगा और इसका उपयोग टीयर 2 और टीयर 3 शहरों में शहरी अवसंरचना का सृजन करने के लिए सार्वजनिक एजेंसियों द्वारा किया जाएगा।
म्युनिसिपल बॉंड के लिए शहरों को तैयार करना
वित्त मंत्री ने कहा कि शहरों को अपनी ऋण-प्राप्ति योग्यता में सुधार करने के लिए प्रोत्साहित किया जाएगा। ऐसा संपत्ति कर, शासन सुधारों और शहरी अवसंरचना के बारे में प्रयोक्ता प्रभार लगाकर किया जाएगा।
शहरी स्वच्छता
सभी शहरों और कस्बों में सेप्टिक टैंकों और सीवरों का मल-कीचड़ बाहर निकालने के लिए मैन-होल को मशीन-होल के रूप में प्रयोग करके शतप्रतिशत मशीनी तरीके से साफ किया जाएगा। सूखे और गीले अपशिष्ट के वैज्ञानिक-प्रबंधन पर विशेष ध्यान दिया जाएगा।
सूचना और प्रसारण मंत्रालय
पहले अन्तर्राष्ट्रीय योग दिवस मीडिया सम्मान के लिए प्रविष्टियां जमा करने की अंतिम तिथि 5 जुलाई, 2019 है
 में व्यापक कवरेज के मद्देनजर यह निर्णय लिया गया है कि पहले अन्तर्राष्ट्रीय योग दिवस मीडिया सम्मान  के लिए मीडिया कंपनियां 5 जुलाई,2019 तक aydms.mib[at]gmail[dot]com पर अपनी प्रविष्टियां जमा कर सकती हैं। प्रविष्टियां जमा करने के विस्तृत दिशा-निर्देश सूचना व प्रसारण मंत्रालय की वेबसाइट पर उपलब्ध हैं।
स्वास्थ्य एवं परिवार कल्याण मंत्रालय
भारत में कोविड-19 टीकाकरण कवरेज का कुल आंकड़ा 137.46 करोड़ के पार पहुंचा
पिछले 24 घंटों में 76 लाख से अधिक कोविड रोधी टीके लगाए गए
स्वस्थ होने की वर्तमान दर 98.38 प्रतिशत है; जो मार्च 2020 के बाद सर्वाधिक है
बीते 24 घंटों में 7,081 नये मामले सामने आए
भारत में सक्रिय मामलों की कुल संख्या 83,913 है; यह आंकड़ा पिछले 570 दिनों में सबसे न्यूनतम है
साप्ताहिक पॉजिटिविटी दर  पिछले 35 दिनों से एक प्रतिशत से नीचे बनी हुई है
पिछले 24 घंटों के दौरान टीके की 76,54,466 खुराकें देने के साथ ही भारत ने 137.46 करोड़ से अधिक कोविड रोधी टीके लगाने की महत्वपूर्ण उपलब्धि हासिल कर ली है। आज सुबह सात बजे तक की अस्थायी रिपोर्ट के अनुसार देश का कोविड-19 टीकाकरण कवरेज 1,37,46,13,252 करोड़ के आंकड़े तक पहुंच गया है। टीकाकरण की इस सफलता को 1,44,53,135 सत्रों के जरिये प्राप्त किया गया।
आज सवेरे सात बजे तक प्राप्त रिपोर्ट के अनुसार पूरा ब्यौरा इस प्रकार है:
|
|
स्वास्थ्य कर्मी
|
|
पहली खुराक
|
|
1,03,86,235
|
|
दूसरी खुराक
|
|
96,44,105
|
|
अग्रिम पंक्ति के कर्मी
|
|
पहली खुराक
|
|
1,83,83,946
|
|
दूसरी खुराक
|
|
1,67,68,743
|
|
18-44 वर्ष आयु वर्ग
|
|
पहली खुराक
|
|
48,64,15,997
|
|
दूसरी खुराक
|
|
29,27,38,782
|
|
45-59 वर्ष आयु वर्ग
|
|
पहली खुराक
|
|
19,14,81,462
|
|
दूसरी खुराक
|
|
13,97,81,329
|
|
60 वर्ष से अधिक
|
|
पहली खुराक
|
|
11,96,51,542
|
|
दूसरी खुराक
|
|
8,93,61,111
|
|
योग
|
|
1,37,46,13,252
पिछले 24 घंटों में 7,469 मरीजों के ठीक होने से स्वस्थ होने वाले मरीजों की कुल संख्या में बढ़ोतरी दर्ज की गई है , जो इस समय 3,41,78,940 है।
परिणामस्वरूप भारत में कोविड से स्वस्थ होने की वर्तमान दर 98.38 प्रतिशत है।
बीते लगातार 52 दिनों से 15 हजार से कम दैनिक मामले आ रहे हैं। यह केंद्र और राज्यों/केंद्र शासित प्रदेशों के संयुक्त एवं सतत प्रयासों का ही परिणाम है।
पिछले 24 घंटों में कुल 7,081 नये मामले सामने आये।
सक्रिय मामलों की संख्या फिलहाल 83,913 है। यह आंकड़ा पिछले 570 दिनों में सबसे न्यूनतम है। सक्रिय मामले देश के कुल पॉजिटिव मामलों का इस समय 0.24 प्रतिशत हैं। जो मार्च 2020 के बाद सबसे कम है।
देश में कोविड जांच क्षमता को लगातार बढ़ाया जा रहा है, इसके तहत पिछले 24 घंटों के दौरान कुल 12,11,977 जांच की गईं। भारत ने अब तक 66.41 करोड़ से अधिक  नमूनों की कोविड जांच की है।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजिटिविटी दर इस समय 0.61 प्रतिशत है, जो पिछले 35 दिनों से एक प्रतिशत से नीचे पर कायम है। दैनिक पॉजिटिविटी दर 0.58 प्रतिशत है। वह भी पिछले 76 दिनों से दो प्रतिशत से नीचे और 111 दिनों से लगातार तीन प्रतिशत से कम पर बनी हुई है।
महिला एवं बाल विकास मंत्रालय
राष्ट्रीय जन सहयोग और बाल विकास संस्थान ने मिशन ‘शक्ति’ के तहत 'संचार और परामर्श कौशल' पर एक ऑनलाइन कार्यशाला आयोजित की
महिला और बाल विकास मंत्रालय के तहत राष्ट्रीय जन सहयोग और बाल विकास संस्थान, दिल्ली में 29 से 31 मई, 2023 तक महिला देखभाल संस्थानों और गैर सरकारी संगठनों के प्रशिक्षकों और कार्यकर्ताओं के लिए 'संचार और परामर्श कौशल' पर एक ऑनलाइन कार्यशाला का आयोजन किया।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के अंतर्गत अब तक 102.10 करोड़ वैक्सीन की खुराकें लगाई गई हैं
बीते चौबीस घंटे में 15,906 नए मामले सामने आए
स्वस्थ होने की दर वर्तमान में 98.17 प्रतिशत। मार्च 2020 के बाद से सबसे अधिक
पिछले 24 घंटों में 16,479 कोविड रोगी ठीक हुए; स्वस्थ होने वालों की कुल संख्या 3,35,48,605 हो चुकी है
सक्रिय मामले कुल मामलों के 1 प्रतिशत से कम हैं,वर्तमान में 0.51 प्रतिशत,मार्च 2020 के बाद से सबसे कम
भारत में वर्तमान में 1,72,594 सक्रिय मामले हैं,235 दिनों में सबसे कम
साप्ताहिक पॉजिटिविटी दर वर्तमान में 1.23 प्रतिशत है; पिछले 30 दिनों से 2 प्रतिशत से कम है
दैनिक पॉजिटिविटी दर 1.19 प्रतिशत है,पिछले 20 दिनों से 2 प्रतिशत से कम
अभी तक कुल 59.97 करोड़ जांचें की जा चुकी हैं
1. महामहिम मैं आपका और आपके प्रतिनिधिमंडल के विशिष्ट सदस्यों का भारत में बहुत गर्मजोशी से स्वागत करता हूं। महामहिम, भारत आपके लिए नया नहीं है। हमें पूर्व में राष्ट्रपति भवन में आपकी मेजबानी करने का सम्मानीय अवसर मिला है। लेकिन आज का यह दिन बहुत खास है। आप भारत के अपने पहले राजकीय दौरे पर हैं। हम वास्तव में आप हमारे साथ खुशी महसूस कर रहे हैं।
2. भारत-नीदरलैंड के संबंध गर्मजोशी वाले और स्थायी हैं। हमारे साझा लोकतांत्रिक मूल्य और विविधता के प्रति सम्मान हमारी बातचीत एवं सहयोग को और भी सुशोभित करते है। हमारे प्रयासों में, हम एक ही समय में एक-दूसरे से और भी कई तरीकों से जुड़े महसूस करते हैं। यही हमारी सुंदरता और हमारे संबंधों की गहराई है। अब से कुछ हफ्तों बाद, हम भारत में तथा साथ ही उसी उत्साह के साथ नीदरलैंड में भी, प्रकाश का त्योहार, दीवाली मनाएंगे। और अभी कुछ दिनों पहले ही, हमने एक साथ महात्मा गांधी की 150 वीं जयंती मनाई थी। मैं उनकी विरासत एवं उनके सार्वभौमिक मूल्यों के लिए आपको और आपके लोगों को धन्यवाद देता हूं।
3. हमारी सांस्कृतिक समझ और सदियों पुरानी बातचीत हमारी साझेदारी को और अधिक सार्थक बनाती है। मालाबार तट से लेकर कोरोमंडल और उससे आगे तक, हमारे बीच डच विरासत और इतिहास की गहरी छाप है। कोच्चि में शानदार भित्ति चित्र और मालाबार के आधिकारिक डच संस्मरण हमारे गहरे बौद्धिक जुड़ाव को दर्शाते हैं। महान भारतीय दार्शनिक स्वामी विवेकानंद ने 1896 में एम्स्टर्डम का दौरा किया था। उनके कुछ शुरुआती शिष्य डच थे और उनके द्वारा स्थापित रामकृष्ण मिशन के प्रतीक को उनके शानदार डच-अमेरिकी व्यक्तित्व हेनरी वैन हेगन के मार्गदर्शन में विकसित किया गया था। हमें गर्व है कि रेम्ब्रांट, जो सभी डच कलाकारों में सबसे महान थे, कई भारतीय चीजों से प्रभावित थे। इस वैश्विक व्यकित पर आपकी यात्रा के दौरान यह प्रदर्शनी दर्शाती है कि हम उनकी एवं उनके कार्यों की कितनी गहराई से सराहना करते हैं।
4. महामहिम, हमारे ऐतिहासिक संबंधों की मजबूत नींव पर, हमने नवाचार, निवेश और प्रौद्योगिकी द्वारा संचालित एक समकालीन साझेदारी विकसित की है। स्मार्ट सॉल्यूशंस, स्मार्ट सिटीज, ग्रीन एनर्जी, स्टार्ट-अप्स और नए जमाने के प्रोडक्ट्स हमें साथ ला रहे हैं। हम नदी संरक्षण, बारापुला से यमुना तक, जल जीवन मिशन से नमामि गंगे तक, और आगे भी आपसे साझेदारी करने एवं सीखने के लिए उत्साहित हैं।
5. महामहिम, हमारी आर्थिक भागीदारी ने हमारे लोगों के लिए रोजगार, जीवनशैली विकल्पों से लेकर भोजन तक के नए अवसर पैदा किए हैं। आज आप जो सब्जियां खाते हैं, उन्हें बारामती के इंडो-डच सेंटर ऑफ एक्सीलेंस में प्रशिक्षित भारतीयों द्वारा उगाया गया है। हम वास्तव में विशेषाधिकार प्राप्त हैं कि हमारी यात्रा एक साथ, हमारे लोगों की यात्रा बन गई है। नीदरलैंड आज भारतीयों के लिए यूरोप का सबसे बड़ा क्षेत्र है। नीदरलैंड में सुरीनामी-हिंदुस्तानी समुदाय भारत के साथ एक मजबूत सांस्कृतिक बंधन साझा करता है। आपके देश में बढ़ता हुआ भारतीय छात्र और पेशेवर समुदाय हमारी सांस्कृतिक गाँठ को मजबूत बना रहा है और हमारी प्रौद्योगिकी साझेदारी को और भी गहरा कर रहा है। हम उत्सुकता से कल होने वाले प्रौद्योगिकी शिखर सम्मेलन, और बाद में इसकी सफलता के लिए पूरी तरह तैयार हैं।
6. महामहिम, प्रत्येक वर्ष, हमारे राष्ट्रपति भवन में ट्यूलिप खिलते हैं। लेकिन इस वर्ष, ये बहुत ही खास होंगे, क्योंकि वे आपकी यात्रा की यादों और हमारी दोस्ती की गर्मजोशी को एक साथ दर्शाएंगे। हमारे संबंध हमेशा इसी तरह खिलते रहें।
7. इन शब्दों के साथ, मैं एक बार फिर भारत में आपका स्वागत करता हूं और आपकी इस यात्रा को यादगार होने की कामना करता हूं।
आपका बहुत धन्यवाद! धन्यवाद।
सूक्ष्म, लघु एवं मध्यम उद्यम मंत्रालय
केवीआईसी ने स्थानीय रोजगार को बढ़ावा देने के लिए पश्चिम बंगाल में 2250 कारीगरों को चरखे, करघे, परिधान मशीनें वितरित की
खादी और ग्रामोद्योग आयोग  ने शुक्रवार को पश्चिम बंगाल के मालदा जिले में 2250 कारीगरों को लाभान्वित करते हुए एक व्यापक रोजगार अभियान की शुरुआत की। राज्य में स्थायी आजीविका के अवसर तैयार करने के उद्देश्य से, केवीआईसी के अध्यक्ष श्री विनय कुमार सक्सेना ने नए मॉडल के 1155 चरखे, 435 सिल्क चरखे, 235 रेडीमेड परिधान बनाने की मशीन, 230 आधुनिक करघे और कारीगरों के परिवारों को 135 रीलिंग बेसिन वितरित किए। लाभार्थियों में लगभग 90 प्रतिशत महिला कारीगर शामिल हैं जो कताई और बुनाई की गतिविधियों से जुड़ी हैं।
इन उन्नत उपकरणों का वितरण हाल के वर्षों में पश्चिम बंगाल में इस तरह के सबसे बड़े अभियानों में से एक है। यह अभियान मालदा में रेशम और सूती उद्योग में कताई, बुनाई और रीलिंग गतिविधियों के लिए एक बड़ा प्रोत्साहन होगा। केवीआईसी ने मालदा के 22 खादी संस्थानों को मजबूत करने के लिए 14 करोड़ रुपये का वितरण किए हैं। यह अभियान इस जिले में रेडीमेड परिधान उद्योग को भी मजबूत करेगा, जो स्थानीय कारीगरों के लिए आजीविका का एक प्रमुख स्रोत रहा है।
केवीआईसी के अध्यक्ष श्री विनय कुमार सक्सेना ने कहा कि पश्चिम बंगाल में खादी उद्योग को मजबूत करना प्रधानमंत्री के हर परिवार में एक चरखा होने के सपने के साथ जुड़ा हुआ है। उन्होंने कहा कि इससे हर हाथ को काम मुहैया कराने के बड़े लक्ष्य को हासिल करने में मदद मिलेगी।
श्री सक्सेना ने कहा, “पश्चिम बंगाल में पारंपरिक कपास और रेशम उद्योग को मजबूत करके राज्य में बड़े पैमाने पर रोजगार का सृजन करने पर केवीआईसी का मुख्य रूप से जोर दे रहा है। बंद इकाइयों को पुनर्जीवित करने, मौजूदा उद्योगों को मजबूत करने और स्थानीय कारीगरों के लिए स्थायी स्थानीय रोजगार सृजित करने से न केवल वित्तीय आत्मनिर्भरता सुनिश्चित होगी बल्कि पश्चिम बंगाल को कपास, रेशम एवं परिधान निर्माण के क्षेत्र में और भी अधिक मजबूत बनाने में मदद मिलेगी।’’
केवीआईसी के अध्यक्ष ने कहा कि पश्चिम बंगाल में शुरू की गई रोजगार गतिविधियां "आत्मनिर्भर भारत" और "स्थानीय के लिए मुखर" आह्वान को बढ़ावा देंगी। उन्होंने कहा, “उन्नत मशीन के साथ कारीगरों को सशक्त बनाने से उत्पादन गतिविधियों में तेजी आएगी और अंततः उनकी आय में वृद्धि होगी। यह पश्चिम बंगाल के पुराने शिल्प को पुनर्जीवित करने में एक लंबा रास्ता तय करेगा।
यह उल्लेखनीय है कि कई सदियों से, पश्चिम बंगाल कुछ बेहतरीन सूती और रेशमी कपड़े के उत्पादन के लिए जाना जाता है। राज्य व्यापक रूप से अपने मूगा, शहतूत और तसर रेशम के लिए प्रख्यात है, जो पीढ़ियों से एक प्रमुख कारीगरी गतिविधि थी।
राज्य अपने विश्व प्रसिद्ध मुस्लिन कपास के लिए भी जाना जाता है। केवीआईसी ने पहली बार अपने ई-पोर्टल के माध्यम से मलमल कपड़े को ऑनलाइन बिक्री मंच प्रदान किया है, जिसने बंगाल की खादी संस्थाओं को काफी बढ़ावा दिया है। श्री सक्सेना ने संस्थानों से दरियों, कंबल आदि जैसे नए उत्पादों का पता लगाने का भी आग्रह किया, जिसके लिए केवीआईसी को अर्धसैनिक बलों से भारी ऑर्डर मिल रहे हैं।
प्रधानमंत्री कार्यालय
प्रधानमंत्री ने श्री अनंत कुमार के निधन पर शोक व्यक्त किया
(प्रधानमंत्री श्री नरेन्द्र मोदी ने केंद्रीय मंत्री श्री अनंत कुमार के निधन पर शोक व्यक्त किया है।
अपने शोक संदेश में प्रधानमंत्री ने कहा, “अपने महत्वपूर्ण सहयोगी और मित्र श्री अनंत कुमार जी के निधन से अत्यंत दुःखी हूं। वे एक ऐसे महत्वपूर्ण नेता थे, जिन्होंने कम उम्र में सार्वजनिक जीवन में प्रवेश किया और कर्मठता तथा दयाभाव के साथ समाज की सेवा करते रहे। उनके अच्छे कार्य के लिए उन्हें हमेशा याद किया जाएगा।
मैंने उनकी धर्मपत्नी डॉ. तेजस्विनी जी से बात की और श्री अनंत कुमार जी के निधन पर संवेदना व्यक्त कीं। इस दुखद घड़ी में उनके पूरे परिवार, दोस्तों और समर्थकों के साथ मेरी संवेदनाएं हैं। ॐ शांति।”
स्वास्थ्य एवं परिवार कल्याण मंत्रालय
कोविड-19 अपडेट
पिछले 24 घंटों के दौरान भारत में 28,204 नए मामले सामने आए; 147 दिनों में सबसे कम
भारत में वर्तमान में 3,88,508 सक्रिय मामले हैं, जो 139 दिनों में सबसे कम हैं
सक्रिय मामले कुल मामलों के 1.21 प्रतिशत हैं, मार्च 2020 के बाद से सबसे कम
अब तक की सबसे अधिक रिकवरी दर, वर्तमान में 97.45 प्रतिशत है
देश भर में अभी तक कुल 3,11,80,968 मरीज स्वस्थ हुये
पिछले 24 घंटों के दौरान 41,511रोगी स्वस्थ हुए
राष्ट्रव्यापी टीकाकरण अभियान के तहत अभी तक 51.45करोड़ से अधिक टीके लगाये जा चुके हैं
साप्ताहिक पॉजिटिविटी दर 5 प्रतिशत से कम बनी हुई है, वर्तमान में यह 2.36प्रतिशत है
दैनिक पॉजिटिविटी दर 1.87प्रतिशत है, यह पिछले 15 दिनों से 3 प्रतिशत से कम है
टेस्टिंग क्षमता में उल्लेखनीय रूप से बढोतरी हुई है-अभी तक कुल 48.32 करोड़ जांचें की जा चुकी हैं